LUKA KOPER, d.d., Vojkovo nabrežje 38, 6000 Koper, Republika Slovenija, matična številka: 5001684000, Identifikacijska št. za DDV: SI89190033, ki jo zastopata predsednik uprave Dragomir Matić in član uprave Andraž Novak (v nadaljevanju: *prodajalec*)

in

………………, s poslovnim naslovom………………….., matična/identifikacijska številka: ……………, ID št. za DDV: …………………..

(v nadaljevanju: *kupec*)

skleneta naslednjo

**P R O D A J N O P O G O D B O**

1. člen

Pogodbeni stranki ugotavljata:

* da ima prodajalec v koprskem pristanišču, s katerim upravlja, uskladiščene rabljene kontejnerje z naslednjimi oznakami ……………. (v nadaljevanju: *blago* ali *kontejner* oz. *kontejnerji*),
* da ima prodajalec na blagu skladno z določilom 753. člena Obligacijskega zakonika in skladno s pogodbo, sklenjeno s položnikom blaga, zakonito zastavno pravico,
* da se ta prodajna pogodba sklepa z namenom realizacije zakonite zastavne pravice prodajalca zaradi poplačila terjatev, ki jih ima prodajalec do položnika blaga iz naslova skladiščnih storitev, opravljenih v zvezi z blagom,
* da prodajalec blago kupcu prodaja kot zastavni upnik z namenom realizacije zakonite zastavne pravice, opredeljene v prejšnji alineji tega člena,
* da se ta prodajna pogodba sklepa pod pogoji iz razpisa javne dražbe, ki so bili objavljeni na spletni strani prodajalca \*\*\*\*\*\*\*\*\*\* od dne \*\*\*\*\*\*\*\*\*\* do dne \*\*\*\*\*\*\*\*\*\* in so sestavni del ter priloga te pogodbe,
* da je ta pogodba sklenjena s kupcem, katerega ponudbo je prodajalec sprejel na javni dražbi, ki je bila izvedena dne \*\*\*\*\*\*\*\*\*\* v sejni sobi Področja investicij (pritličje) upravne stavbe Luke Koper d.d., na naslovu Vojkovo nabrežje 38, 6000 Koper,
* da prodano blago nima statusa skupnostnega blaga EU in ni last prodajalca,

pogodbeni stranki pa vsaka zase zagotavljata:

* da sta veljavno registrirani in delujoči po pravu države, v kateri imata registriran sedež,
* da osebe, ki to pogodbo podpisujejo v njunem imenu, imajo veljavna pooblastila za njuno zastopanje,
* da nista v postopku zaradi insolventnosti in/ali postopku za izbris iz sodnega registra oz. registra družb ali v kakršnemkoli drugem postopku, ki bi bil tem postopkom primerljiv po učinkih ter da jima začetek takih postopkov tudi ne grozi.
1. člen

Prodajalec proda blago kupcu, kupec pa ga kupi in sicer za kupnino, ki znaša \*\*\*\*\*\*\*\*\*\* EUR (z besedo: \*\*\*\*\*\*\*\*\*\* Eurov) ter ne vsebuje DDV in drugih morebitnih dajatev.

DDV in druge morebitne dajatve se obračunajo od neto kupnine, opredeljene v prejšnjem odstavku, če to zahtevajo veljavni predpisi.

1. člen

Kupec je dolžan kupnino, določeno v 2. členu te pogodbe in morebitni DDV ter druge davščine in dajatve, povezane s prodajo, prodajalcu plačati v enkratnem znesku in sicer v roku 3 (treh) dni po podpisu te pogodbe na transakcijski račun št. 10100-0000001935, SWIFT BAKO2X pri Banka Intesa Sanpaolo d.d, s pripisom »javna dražba – nakup kontejnerjev«. S strani kupca plačana varščina se všteje v kupnino.

Plačilo kupnine v roku, opredeljenem v prejšnjem odstavku te pogodbe, je bistvena sestavina te pogodbe. Pogodbeni stranki soglašata, da se šteje, da so kupnina ter morebitne zakonske zamudne obresti od nje in stroški plačani šele v trenutku, ko v celoti prispejo na prodajalčev transakcijski račun. V kolikor kupnina v roku, opredeljenem v tem členu, ne prispe na prodajalčev transakcijski račun in zaradi tega pride do razveze te pogodbe, prodajalec obdrži s strani kupca plačano varščino.

V kupnino niso vključeni manipulativni stroški, povezani z blagom (stroški priprave blaga za nakladanje, stroški nakladanja na prevozna sredstva, itd.) ter stroški, kakorkoli povezani s spremembami oznak blaga (kontejnerjev) zaradi spremembe lastništva upoštevaje pravila B.I.C. in/ali drugih pristojnih organov oziroma organizacij in stroški, kakorkoli povezani z iznosom blaga iz območja koprskega pristanišča in/ali z njegovo sprostitvijo v prost promet ali dobavo v drugo državo članico Evropske unije ali iz Evropske unije. Vse omenjene stroške trpi izključno kupec.

Vse davščine v zvezi z blagom in druge dajatve pristojnim organom in organizacijam ter vsi stroški, kakorkoli povezani z zagotovitvijo zakonite uporabe kontejnerjev, bremenijo kupca.

S sklenitvijo te pogodbe in plačilom kupnine postane kupec lastnik blaga in naročnik vseh storitev, povezanih z blagom. Šteje se, da je s sklenitvijo te pogodbe podano naročilo kupca za nadaljnje skladiščenje blaga pri prodajalcu. Kolikor kupec blaga ne iznese iz skladišča v roku 8 dni od sklenitve te pogodbe, mu prodajalec prične obračunavati skladiščnino skladno s svojimi Splošnimi poslovnimi pogoji in Cenikom prodajalca. Kupec s podpisom te pogodbe izjavlja, da je s temi splošnimi pogoji in cenikom v celoti seznanjen in da z njima soglaša.

1. člen

Kupec s podpisom te pogodbe izjavlja, da si je blago natančno ogledal, da je v celoti seznanjen z njegovim pravnim in dejanskim stanjem, vključno s pravnim položajem njegovih enoličnih identifikacijskih oznak in drugih oznak ter da v zvezi z blagom in/ali njegovim stanjem nima nikakršnih pripomb. Pogodbeni stranki soglašata, da je ta pogodba sklenjena po sistemu »videno- kupljeno«. Kakršnikoli ugovori dejanske in/ali pravne narave in/ali zahtevki zoper prodajalca niso mogoči in so izrecno izključeni. Kupec s trenutkom prevzema blaga prevzame vso odgovornost v zvezi z nadaljnjim razpolaganjem z njim ter se zavezuje sam zagotoviti izpolnitev vseh pogojev za to, da bo blago lahko zakonito posedoval in uporabljal brez poseganja v pravice tretjih oseb in brez kršenja kakršnihkoli predpisov ali standardov.

Kupec pred plačilom celotne kupnine, opredeljene v 2. členu te pogodbe in skladiščnine ter drugih stroškov, opredeljenih v 3. členu te pogodbe, ni upravičen do prevzema blaga in izročitve blaga od prodajalca ne more zahtevati.

Ta pogodba je sklenjena po pariteti Incoterms »EXW Vojkovo nabrežje 38, 6000 Koper, Slovenija«.

Prodajalec ima v primeru, če kupec ne bo takoj ob prevzemu blaga zagotovil njegove sprostitve v prost promet v EU (v Sloveniji) in bo blago prepeljal na drugo lokacijo znotraj EU ali v tretjo državo, pravico (ne pa dolžnosti) opraviti lastno spremstvo blaga. To spremstvo ima pravico opraviti vse od Kopra do končne tranzitne destinacije, na kateri bo prišlo do zaključka carinskega tranzitnega postopka. Kupec se v primeru prevoza blaga iz Republike Slovenije zavezuje prodajalcu povrniti strošek tega spremstva na relaciji Koper- končna tranzitna destinacija- Koper ter mu dostaviti dokazilo o pravilnem zaključku tranzitnega postopka.

1. člen

S sklenitvijo te pogodbe kupec izjavlja in zagotavlja, da bo vse carinske in druge formalnosti v zvezi s prevzemom blaga in nadaljnjimi manipulacijami z njim opravil sam in sicer ne glede na to, ali bo v zvezi z blagom sprožil postopke za zagotovitev statusa skupnostnega blaga EU oziroma postopke za transport blaga iz Slovenije v druge članice EU ali v tretjo državo oziroma postopke za nadaljnje zadržanje blaga pod carinskim nadzorom v Sloveniji ali druge morebitne postopke. Vse dokumente za posedovanje blaga in zakonito razpolaganje z njim ter za nadaljnji prevoz mora kupec zagotoviti sam in s tem v zvezi sam nosi vse stroške, ki so morebiti s tem povezani. Kupec je dolžan zagotoviti, da je prodajalec od trenutka, ko kupec blago prevzame, v zvezi z blagom razbremenjen vseh carinskopravnih in drugih javnopravnih odgovornosti ter obveznosti ter da prodajalca ne zadenejo nikakršne obveznosti in/ali stroški in/ali škoda v zvezi z enoličnimi in/ali drugimi oznakami na kontejnerjih.

Kupec izrecno potrjuje in soglaša, da so predmet prodaje le kontejnerji, ne pa tudi pravice do uporabe blagovnih znamk ali druge intelektualne lastnine. Prav tako predmet prodaje niso pravice do uporabe oznak, s katerimi so kontejnerji označeni (črke v oznaki kontejnerjev). Kupec zato izrecno izjavlja in pod odškodninsko odgovornostjo zagotavlja, da je pri za to pristojnih organih in organizacijah (zlasti pri Bureau International des Containers et du Transport Intermodal- B.I.C.) takoj po sklenitvi prodajne pogodbe dolžan sam urediti vse, kar je potrebno za to, da bodo kontejnerji, ki jih je kupil, označeni izključno z enoličnimi oznakami (prve štiri črke), katerih uporaba je dovoljena njemu ter za to, da kontejnerji ne bodo označeni z enoličnimi oznakami, za uporabo katerih nima pravic ali sicer z neveljavnimi enoličnimi oznakami.

V primeru, da kupec ne izpolni vseh svojih obveznosti, kakor so navedene v tej pogodbi in mora prodajalec zaradi tega na kakršnikoli pravni podlagi karkoli plačati, je kupec dolžan prodajalcu na prvi poziv ob predložitvi dokumentacije, na podlagi katere je prodajalec karkoli plačal, povrniti plačani znesek. Isto velja v primeru, če prodajalec zaradi neizpolnitve obveznosti kupca iz te pogodbe, utrpi kakršnokoli škodo.

1. Člen

Pogodbeni stranki potrjujeta, da sta seznanjeni in se zavedata dejstva, da je predmetna pogodba nična, če je ali bo v katerikoli fazi sklepanja ali izvajanja te pogodbe kdo v imenu ali na račun kupca predstavniku ali posredniku prodajalca obljubil, ponudil ali dal kakšno nedovoljeno korist za pridobitev posla po tej pogodbi, za sklenitev posla pod ugodnejšimi pogoji, za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je ali bo prodajalcu povzročena škoda ali pa je ali bo omogočena pridobitev nedovoljene koristi predstavniku ali posredniku prodajalca in/ali kupca ali njegovemu predstavniku, zastopniku ali posredniku.

1. Člen

Ta pogodba je sklenjena v dveh izvodih od katerih vsaka stranka prejme po en izvod.

Vse spore iz te pogodbe ali zaradi te pogodbe bosta stranki skušali rešiti sporazumno. Za razlago te pogodbe se uporablja izključno pravo Republike Slovenije.

V primeru, da sporazumna rešitev ne bo mogoča, je za reševanje sporov pristojno sodišče v Kopru ob uporabi prava Republike Slovenije.

V kolikor je ta pogodba prevedena v tuj jezik, se v primeru razhajanj med slovenskim in tujim besedilom te pogodbe kot avtentično besedilo šteje izključno besedilo v slovenskem jeziku.

Koper, dne ……………………………

Prodajalec: Kupec:

LUKA KOPER, d.d. ……………..

Predsednik uprave

Dragomir Matić

………………………………………….. …………………………………….

Član uprave

Andraž Novak

……………………………………………

*Priloga:*

* *pogoji iz razpisa javne dražbe, objavljeni na spletni strani \*\*\*\*\*\*\*\*\*\*\* od dne \*\*\*\*\*\*\*\* do dne \*\*\*\*\*\*\*\*\**